**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Kravu pārvadājumi vai citi ilgtermiņa darbi jūrā**

Ieteikumi attiecas uz darbiem kravas kuģos vai piekrastes betona konstrukcijās (platformas), kur personāls ilgstoši strādā jūrā un ne vienmēr spēj nodrošināt 2 metru attālumu viens no otra.

* Ja nav iespējams ievērot 2 metru distanci, darbiniekiem jāstrādā plecu pie pleca vai, ja iespējams, ar seju vērstiem prom vienam no otra. Maksimāli jāizvairās no darba, atrodoties ar vienai pret otru vērstām sejām.
* Regulāri nepieciešams atgādināt darbiniekiem par 2 metru distances ieturēšanu, kur tas ir iespējams.
* Regulāri jāmudina darbinieki ievērot vispārējās higiēnas un dezinfekcijas prasības, t.sk. mazgāt rokas vismaz 20 sekundes, izmantojot ziepes un ūdeni vai rūpīgi dezinficēt rokas. Lai to nodrošinātu, apsveriet iespēju izvietot papildu roku mazgāšanas stacijas vai iekārtas, kas nodrošina ziepes, ūdeni un roku dezinfekcijas līdzekli.
* Tiem, kas strādā uz kuģa vai platformas, pēc iespējas stingrāk jāievēro sociālās nošķiršanas vadlīnijas. Nedrīkst atrasties uz kuģa vai platformas, ja ir aizdomas, ka darbinieks ir bijis saskarē ar vīrusu, lai tādējādi izvairītos no tā izplatīšanās.
* Darbiniekiem kuriem parādījies nepārtraukts klepus vai augsta temperatūra, nedrīkst atrasties uz klāja un doties jūrā. Darbiniekiem, kuri paši ir vai nu simptomātiski, vai arī ir kāds no mājsaimniecības locekļiem ir ar COVID-19 simptomiem, jāpaliek mājās.
* Darbiniekiem jāsniedz skaidri norādījumi par to, kā rīkoties, ja viņiem rodas simptomi, kā un kam par to jāziņo.